Nezha

**Nezha** (, Nézhā), atau kadangkala **Putera Mahkota Nezha** (, Nézhā Tàizǐ), ialah seorang dewa pelindung dalam Taoisme, Agama Buddha, dan Agama rakyat Cina. Nama rasmi Nezha dalam Taoisme ialah "Panglima Besar Mezbah Tengah" (). Beliau kemudian diberi gelaran "Putera Ketiga Teratai" () selepas diangkat sebagai dewa.

Nezha merupakan tokoh yang popular dalam mitologi Cina dan telah muncul dalam pelbagai karya kesusasteraan, termasuk novel abad ke-16 *[[Fengshen Yanyi]]* dan Perjalanan ke Barat. Dalam cerita-cerita ini, beliau digambarkan sebagai seorang tokoh muda yang berani, sering kali memegang senjata khas seperti roda api (風火輪) dan lembing, serta menunggang dua roda api sebagai tunggangan. Nezha kerap kali dilihat sebagai simbol perlindungan dan keberanian, dan dipuja secara meluas di Tokong-Tokong serta dalam upacara keagamaan rakyat di seluruh dunia Cina.

Menurut legenda, Nezha dilahirkan oleh Madam Yin selepas mengandung selama tiga tahun dan enam bulan, dan lahir sebagai bola daging yang kemudian dibelah untuk melahirkan dirinya dalam bentuk seorang anak kecil. Beliau memiliki kuasa ghaib sejak kecil dan sering bertempur melawan raksasa serta dewa-dewa lain. Dalam satu versi cerita, beliau membunuh Ao Bing, anak Raja Naga Laut Timur, menyebabkan kemarahan Raja Naga, lalu membunuh dirinya sendiri untuk menyelamatkan keluarganya daripada pembalasan. Kemudian, beliau dihidupkan semula oleh gurunya Taiyi Zhenren, menggunakan badan yang diperbuat daripada bunga teratai dan diperkasa dengan senjata dan azimat sakti.

Dalam pelbagai amalan keagamaan, Nezha dipuja sebagai pelindung kanak-kanak, dewa perang, dan penjaga pintu Tokong. Patung Nezha sering digambarkan dengan wajah muda, bersinar, membawa senjata, dan berdiri di atas dua roda api yang sedang berpusing. Terdapat banyak Tokong di Taiwan, Hong Kong, Tanah Besar China dan kawasan diaspora Cina yang mendedikasikan tempat ibadat kepada beliau.

## Legenda
Menurut *[[Fengshen Yanyi]]*, Nezha dilahirkan semasa zaman Dinasti Shang di sebuah kubu tentera di Laluan Chentang, sebagai penjelmaan Lingzhu Zi (灵珠子), yang ditakdirkan untuk membantu Raja Wu dari Zhou dalam peperangan akan datang menentang kerajaan Shang. Bapanya ialah seorang komander tentera, Li Jing, yang kemudiannya bergelar "Raja Langit Pemegang Pagoda". Ibu Nezha, Puan Yin, melahirkan sebiji bebola daging selepas mengandung selama tiga tahun enam bulan. Li Jing menyangka isterinya telah melahirkan syaitan, lalu menyerang bebola itu dengan pedangnya. Bebola itu terbelah, dan Nezha melompat keluar sebagai seorang budak, bukan bayi. Nezha terus boleh melompat dan berjalan sejurus selepas kelahiran. Beliau kemudian diterima sebagai pelajar oleh makhluk abadi Taiyi Zhenren. Beliau mempunyai dua abang, Jinzha, murid kepada Wenshu Guangfa Tianzun, dan Muzha.

Ketika berumur tujuh tahun, Nezha meminta izin daripada ibunya untuk bermain di luar Laluan Chentang. Ibunya bersetuju dengan syarat dia membawa seorang hamba keluarga. Selepas berjalan kira-kira satu batu, beliau merasa panas musim panas terlalu membahang, lalu mandi di Sungai Jiuwan yang berdekatan. Dia menggunakan senjatanya, sehelai kain merah bernama Huntian Ling () sebagai tuala. Ia menyebabkan gegaran dalam air, menggoncang istana bawah laut Raja Naga Laut Timur, Ao Guang. Seorang Yaksha, Li Gen, dihantar untuk menyiasat gangguan tersebut. Nezha menghinanya, menyebabkan Li Gen menyerangnya dan akhirnya terbunuh oleh gelang sakti Nezha yang dikenali sebagai Qiankun Quan (). Tentera Raja Naga melaporkan kematian Li Gen, dan anak ketiganya, Ao Bing, menawarkan diri untuk berhadapan dengan Nezha.

Nezha membunuhnya dalam pertempuran, kemudian menarik keluar urat Ao Bing untuk dijadikan tali pinggang bagi Li Jing. Apabila Ao Guang mendapat tahu tentang kematian anaknya, beliau berubah menjadi seorang sarjana manusia dan pergi ke rumah Li Jing untuk membuat bantahan. Nezha mengaku membunuh Ao Bing dan memulangkan uratnya kepada Ao Guang, yang kemudiannya memberitahu Li Jing bahawa beliau akan membuat aduan kepada Maharaja Jed.

Menghadapi kemarahan ibu bapanya, Nezha pergi mendapatkan bantuan daripada Taiyi Zhenren. Gurunya melukis azimat halimunan pada tubuh Nezha dan menyuruhnya menyerang hendap Ao Guang di bawah Pintu Syurga. Nezha memukul Raja Naga sehingga lemah dan memaksanya berubah menjadi seekor ular kecil untuk dibawa kembali ke Laluan Chentang. Setelah tiba, Ao Guang kembali ke bentuk manusianya dan mengumumkan bahawa beliau akan mengumpulkan Raja-Raja Naga Empat Laut dan bersama-sama melaporkan keluarga Li kepada Maharaja Jed, sebelum menghilang dalam tiupan angin.

Puan Yin kemudian menyuruh Nezha masuk ke taman belakang. Beliau memanjat benteng kecil dan ternampak senjata-senjata seperti Busur Qiankun () dan Anak Panah Zhengtian () milik Maharaja Kuning, yang disimpan di rak senjata. Kerana ingin berlatih memanah, Nezha mengangkat busur tersebut dan melepaskan satu panah ke langit, yang terbang sehingga ke Gua Tulang Putih dan membunuh Biyun Tongzi (; maksud: Budak Awan Hijau), murid kepada Lady Shiji (). Oleh sebab nama Li Jing terukir pada anak panah itu, Shiji pergi ke Laluan Chentang, menangkap Li Jing dan membawanya ke tempat tinggalnya.

Li Jing menjelaskan bahawa tiada siapa mampu mengangkat busur Maharaja Kuning itu sejak ia diletakkan di Laluan Chentang, lalu Shiji membenarkannya pulang untuk mencari pesalah sebenar. Setelah mengetahui bahawa Nezha yang bertanggungjawab, Li Jing membawa anaknya ke Gua Tulang Putih untuk berdepan dengan Shiji. Nezha menyerang seorang lagi murid Shiji dan cuba melawannya, tetapi kedua-dua senjatanya dirampas dan dia terpaksa melarikan diri ke kediaman gurunya. Taiyi Zhenren membunuh Shiji menggunakan api dari Jiulong Shenhuo Zhao (; maksud: Penutup Api Ilahi Sembilan Naga), lalu mendedahkan bentuk asal Shiji sebagai seketul batu.

Taiyi kemudian memberitahu Nezha bahawa Raja-Raja Naga Empat Laut, dengan kebenaran Maharaja Jed, telah datang untuk menangkap ibu bapanya. Bagi menyelamatkan keluarganya, Nezha membunuh dirinya sendiri dengan memotong daging dan meleraikan tulangnya, "memulangkan" semuanya kepada ibu bapanya sebagai tanda membayar hutang kelahiran.

Selepas itu, Nezha muncul dalam mimpi ibunya. Dalam mimpi tersebut, beliau meminta agar satu Tokong dibina untuknya supaya rohnya mempunyai tempat untuk bersemadi. Ini berkait rapat dengan kisah kelahirannya, kerana malam sebelum Nezha dilahirkan, Puan Yin telah bermimpi seorang pengamal Tao memasukkan sesuatu ke dalam dadanya dan menyuruhnya menerima anak itu. Dalam kedua-dua mimpi tersebut, mesej disampaikan melalui alam mimpi.

Ibunya secara rahsia membina sebuah Tokong untuk Nezha, dan Tokong ini kemudiannya berkembang maju. Tokong itu menjadi terkenal dan disanjung kerana keberkesanan Nezha dalam memenuhi doa. Namun begitu, Li Jing akhirnya mengetahui tentang kewujudan Tokong tersebut dan membakarnya kerana masih marah terhadap Nezha serta merasakan anaknya telah menyebabkan banyak masalah kepada keluarga mereka.

Tindakan Li Jing membakar Tokong itu menyebabkan Nezha berazam untuk membunuh bapanya. Maka permusuhan antara bapa dan anak semakin membesar. Nezha kemudiannya dihidupkan semula oleh gurunya, Taiyi Zhenren, yang menggunakan akar teratai untuk mencipta tubuh manusia bagi rohnya dan memberinya dua senjata baharu: Fenghuolun atau Roda Api Angin () dan Huojianqiang atau Lembing Api Tajam (). Dengan kelahiran semula Nezha, beliau dan Li Jing bertempur dalam banyak pertempuran. Namun, Li Jing menyedari tubuh manusianya tidak mampu menandingi Nezha, lalu melarikan diri. Semasa dalam pelarian, beliau bertemu dengan anak keduanya, Muzha, yang bertempur dan tewas kepada Nezha. Akibatnya, Li Jing cuba membunuh diri tetapi dihalang oleh Wenshu Guangfa Tianzun, yang turut berjaya mengawal Nezha. Akhirnya, Nezha terpaksa tunduk kepada bapanya setelah dewa Randeng Daoren campur tangan.

Dalam budaya popular, pembunuhan Li Gen dan Ao Bing oleh Nezha sering digambarkan berpunca daripada tuntutan Ao Guang agar budak lelaki dan perempuan dari Laluan Chentang dikorbankan. Apabila Raja-Raja Naga Empat Laut mengancam untuk menenggelamkan Laluan Chentang sebagai balasan, Nezha membunuh dirinya demi menyelamatkan keluarganya dan rakyat.

Plot ini hanya wujud dalam filem animasi tahun 1979 terbitan Studio Filem Animasi Shanghai, Nezha Menakluk Raja Naga, dan tidak terdapat dalam novel *Fengshen Yanyi* atau adaptasi opera Dinasti Qing. Manuskrip Guci abad ke-19, *Fengshen Bang*, ialah sumber terawal yang menyebut tentang ancaman banjir ke atas Laluan Chentang: Raja Naga Laut Utara, Ao Ji, mula mencadangkan idea tersebut semasa perjumpaan empat Raja Naga. Namun, Raja Naga Laut Selatan, Ao Shun, meyakinkan saudara-saudaranya agar membuat aduan bersama kepada Maharaja Jed.

Menurut *[[Perjalanan ke Barat]]*, Nezha dilahirkan dengan huruf Ne tertulis di tapak tangan kirinya dan zha di tangan kanannya, justeru mendapat nama tersebut. Namun selepas menimbulkan kekacauan di Lautan Timur, Raja Langit terlalu bimbang akan akibat buruknya lalu memutuskan untuk membunuh Nezha.

Oleh itu, Nezha memulangkan daging dan darahnya kepada ibunya, serta tulangnya kepada bapanya. Rohnya kemudiannya pergi kepada Buddha, yang menghidupkannya semula. Selepas itu, beliau menggunakan kuasa besar yang dimiliki untuk menundukkan 96 gua syaitan melalui dharma. Selepas itu, Nezha mahu membunuh bapanya kerana terpaksa menghapuskan setiap cebisan daging dan titisan darahnya sendiri demi memulangkan tulang kepada bapanya. Raja Langit tidak mempunyai pilihan selain meminta bantuan daripada Buddha. Buddha memberikannya sebuah pagoda emas buatan halus, di mana setiap tingkatnya mengandungi Buddha yang bercahaya. Buddha menyuruh Nezha menganggap semua Buddha itu sebagai bapanya, sekali gus menamatkan permusuhan antara bapa dan anak. Maka Li Jing mendapat gelaran Raja Langit Pemegang Pagoda.

## Ikonografi
Menurut penerangan dalam *[[Fengshen Yanyi]]*, Nezha memakai pakaian kelopak teratai. Nezha sering digambarkan sebagai seorang remaja lelaki, walaupun kadangkala muncul sebagai dewasa. Beliau sering digambarkan terbang di langit sambil menunggang Roda Api Angin (), memakai Cincin Alam Semesta () di badannya (kadangkala di tangan kiri), Selendang Merah Sfera () di bahunya, dan memegang Lembing Api Tajam () di tangan kanan.

Dalam penerangan dalam *[[Perjalanan ke Barat]]*, penampilan Nezha berbeza. Dalam teks ini, Nezha memakai pelbagai jenis perisai. Beliau muncul dalam bentuk "tiga kepala dan enam lengan" (), memegang enam senjata: pedang pembunuh syaitan (斩妖剑), pisau berhias syaitan (嵌妖刀), buku pengikat syaitan (缚妖书), tongkat penunduk syaitan (降妖杖), bunga baldu (绣球花), dan roda api (火轮). Dalam teks asal *Perjalanan ke Barat*, Nezha tidak pernah menunggang Selendang Merah Sfera (混天绫) dan kebanyakan masa terbang sendiri.

Jadi, Nezha (dalam Perjalanan ke Barat) langsung tidak memiliki Roda Api Angin (風火輪), Cincin Alam Semesta (乾坤圈), Selendang Merah Sfera (浑天绫), mahupun Lembing Api Tajam (火尖槍).

Namun, siri televisyen Perjalanan ke Barat (Siri TV 1986) menyesuaikan watak Nezha secara langsung dari *Fengshen Yanyi* dan bukannya daripada *Perjalanan ke Barat*. Dalam versi TV tersebut, Nezha memiliki Roda Api (風火輪), Cincin Alam Semesta (乾坤圈), Tali Pinggang Teratai Merah (浑天绫), dan Lembing Api (火尖槍), walaupun versi asal Nezha dalam Perjalanan ke Barat tidak mempunyai semua ini. Tambahan lagi, dalam karya asal, Roda Api (火轮) bukan digunakan untuk ditunggang, seperti yang sering disangka, tetapi merupakan senjata milik Raja Iblis Bertanduk (牛魔王). mezha melempar roda tersebut ke arah tanduk Raja Iblis; gabungan api yang menyelubungi roda itu menyebabkan Raja Iblis terbakar teruk.

Dalam peristiwa melawan Raja Bertanduk Tunggal (独角兕大王), ketika beliau menggunakan Cincin Emas untuk menyedut semua senjata Nezha termasuk Roda Api (火轮), Nezha melarikan diri. Inilah yang menyebabkan salah faham bahawa Roda Api (火轮) itu ialah Roda Api Angin (風火輪).

Hal ini telah menyebabkan kekeliruan bahawa Nezha dalam Perjalanan ke Barat dan Nezha dalam *Fengshen Yanyi* merupakan watak yang sama. Selepas itu, sangat sedikit adaptasi Perjalanan ke Barat menggambarkan Nezha seperti dalam novel asal. Kebanyakan versi kemudiannya menggunakan imej Nezha daripada *Fengshen Yanyi*, walaupun ia tidak sejajar dengan kandungan asal. Hakikatnya, kedua-dua Nezha daripada Perjalanan ke Barat dan *Fengshen Yanyi* adalah dua watak yang berbeza sepenuhnya.

Dalam karya Dinasti Yuan, *Sanjiao Soushen Daquan*, sebelum penjelmaannya ke alam manusia, Nezha ialah seorang makhluk abadi agung di bawah Maharaja Jed, yang memakai roda emas di atas kepala, mempunyai tiga kepala, sembilan mata, lapan lengan, dan boleh menghembus awan biru dari mulutnya. Selepas membunuh diri dan dihidupkan semula oleh Buddha, beliau memegang lembing dan bunga baldu.

### Asal-usul
Menurut Meir Shahar, nama Nezha berasal daripada Nalakuvara, seorang jeneral yaksha yang digambarkan sebagai wira dalam teks Mahamayuri. Hubungan dengan Nalakuvara ini dibuktikan melalui variasi dalam nama Cina beliau yang muncul dalam terjemahan teks Buddha Tantrik.

Bentuk asal Naluojiupoluo () berubah menjadi Naluojubaluo (), Nazhajuwaluo (), dan akhirnya menjadi Nazha (). Penambahan mudah radikal mulut (radikal 30) () pada aksara Na () menghasilkan bentuk nama semasa, iaitu Nezha ().

Selain itu, bapa Nalakuvara, iaitu Kubera, akhirnya diserap ke dalam panteon Buddha sebagai Raja Langit Vaiśravaṇa. Shahar turut menyatakan bahawa Vaiśravaṇa mempunyai kaitan dengan jeneral Dinasti Tang, Li Jing. Hal ini menjelaskan nama dan kedudukan bapa Nezha, iaitu Raja Langit Pemegang Pagoda Li Jing.

### Pemujaan

Nezha dipuja dalam agama rakyat Cina dan dikenali sebagai "Panglima Besar Mezbah Tengah" atau "Putera Nezha", iaitu "Putera Ketiga".

Seperti dalam cerita rakyat tradisional, Nezha digambarkan pantas berlegar di udara dengan menaiki roda api angin, maka beliau turut dianggap sebagai dewa penaung kepada ramai pemandu profesional seperti pemandu lori, teksi, atau bas pelancong. Mereka lazimnya akan meletakkan patung kecil Nezha dalam kenderaan sebagai simbol perlindungan perjalanan selamat.

Nezha juga sering dianggap sebagai penaung kepada kanak-kanak serta lambang kesetiaan anak kepada ibu bapa. Ibu bapa akan mempersembahkan korban atau doa kepada Nezha dengan harapan anak-anak mereka akan membesar dengan kuat, sihat, dan berbakti.

## Pengaruh
### Seni
Nezha sering muncul dalam mitologi Cina dan kesusasteraan purba Cina, seperti dalam *[[Fengshen Yanyi]]* (atau *Pelantikan Dewa-Dewa*), walaupun kisah *Nezha Menakluk Laut* merupakan cerita yang paling dikenali dalam kalangan masyarakat Cina.

Dalam *[[Perjalanan ke Barat]]*, Nezha ialah seorang jeneral di bawah bapanya, Li Jing, "Raja Langit Pemegang Pagoda". Beliau pernah bertempur dengan Raja Monyet, Sun Wukong, semasa Sun memberontak terhadap Maharaja Jed. Mereka kemudiannya menjadi sahabat. Nezha muncul beberapa kali dalam novel untuk membantu empat protagonis menewaskan syaitan-syaitan berkuasa, termasuk kakak angkatnya, Dewi Arus Bumi.

Nezha merupakan watak berulang dalam novel tahun 2018 oleh R. F. Kuang, The Poppy War, dan keseluruhan trilogi tersebut. Dalam siri ini, Nezha ialah anak kedua kepada seorang panglima perang berpengaruh dalam sebuah negara yang longgar berdasarkan negara Cina.

### Media
Nezha telah menjadi watak utama dalam lebih 20 filem dan rancangan televisyen, baik aksi langsung mahupun animasi, sejak sekurang-kurangnya filem aksi langsung pra-komunis, *Nézhā Chūshì* (), terbitan Syarikat Filem Tembok Besar, yang tayangannya menurut pelbagai sumber, bermula sama ada pada tahun 1927 atau 1928. Beliau juga tampil sebagai watak sampingan dalam pelbagai adaptasi *Fengshen Yanyi* dan Perjalanan ke Barat.

Watak ini meningkat populariti pada tahun 1979 melalui filem animasi Nezha Menakluk Raja Naga, yang ditayangkan di Festival Filem Cannes 1980 dan dianggap antara karya klasik agung animasi Cina. Pada 30 Mei 2014, Google memberi penghormatan kepada filem ini dengan doodle animasi di laman utama enjin carian Hong Kong mereka.

Nezha muncul dalam manga Hoshin Engi oleh Ryu Fujisaki. Dalam versi romaji Jepun, namanya ialah "Nataku". Beliau bersifat dingin dan sangat berterus terang.

Pada tahun 2003, Televisyen Pusat China (CCTV) menayangkan siri animasi tradisional untuk kanak-kanak, *Legenda Nezha* (*The Legend of Nezha*), yang asalnya ditayangkan dari tahun 2003 hingga 2004 dengan jumlah keseluruhan 52 episod.

Pada tahun 2016, sebuah filem animasi bertajuk *I Am Nezha* telah ditayangkan di China.

Pada 26 Julai 2019, sebuah lagi filem animasi bertajuk *Ne Zha* (), mencatat kejayaan besar dengan memecahkan pelbagai rekod kutipan pecah panggung, termasuk tempat ketiga filem dengan kutipan tertinggi di China dan filem animasi bukan Amerika Syarikat dengan kutipan tertinggi sepanjang masa.

Sambungannya, *[[Ne Zha 2]]* (2025), memecahkan lebih banyak rekod dan menjadi filem dengan kutipan tertinggi di China, serta filem bukan bahasa Inggeris dengan kutipan tertinggi sepanjang masa, serta filem animasi dengan kutipan tertinggi sepanjang masa.

Filem animasi tahun 2021, *New Gods: Nezha Reborn*, menggambarkan Nezha yang dilahirkan semula dalam suasana siberpunk 3,000 tahun selepas kisah asalnya.

Pada tahun 2017, pihak pengurusan Hasbro mengumumkan bahawa Nezha akan muncul dalam kerjasama silang dengan francais *[[Transformers]]*. Siri ini bertajuk *My Nezha and Transformers*, terdiri daripada 52 episod berdurasi 11 minit setiap satu, diterbitkan oleh Allspark Animation dan Televisyen Pusat China. Siri ini dijadualkan untuk tayangan pada tahun 2024.

### Permainan video
Nezha ialah watak boleh main dalam siri silang oleh Koei Tecmo, *Warriors Orochi*. Siri ini menampilkan dua versi berbeza Nezha: satu dalam bentuk manusia, satu lagi sebagai cyborg.

Nezha juga boleh dimainkan dalam permainan video arena pertempuran dalam talian berbilang pemain *Smite*, sebagai pembunuh jarak dekat.

Pada 16 Disember 2015, permainan aksi penembak pandangan ketiga *Warframe* memperkenalkan watak boleh main berdasarkan tema Nezha.

Nezha juga merupakan watak boleh koleksi dalam permainan mudah alih RPG oleh Netmarble, *Seven Knights*. Dalam permainan ini, Nezha digambarkan sebagai perempuan tetapi mengekalkan mitos dan ciri-ciri asalnya.

Dalam permainan pengumpul wira Jepun, *Fate/Grand Order*, Nezha ialah Roh Heroik boleh panggil dalam kelas Lancer. Dalam permainan ini, beliau digambarkan sebagai automaton perempuan. Jalan cerita kedua permainan, *Cosmos in the Lostbelt*, meneroka sejarah alternatif di mana Qin Shi Huang menjadi abadi dengan mengkaji tubuh Nezha, membolehkannya memerintah China sehingga zaman moden.

Nezha juga boleh dipanggil sebagai watak "Astromon" dalam permainan mudah alih Korea *Monster Super League* oleh 4:33 dan Creative Labs, di mana beliau digambarkan sebagai perempuan.

Nezha turut muncul dalam permainan mudah alih LGBT+ Jepun *Tokyo Afterschool Summoners* oleh Lifewonders, di mana beliau digambarkan sebagai bukan biner.

Dalam permainan video *Overwatch* (2016), satu kostum berdasarkan Nezha diperkenalkan untuk watak Tracer, sempena acara Tahun Baru Cina 2022.

Dalam permainan mudah alih 2021 *Digimon New Century*, Nezha digambarkan sebagai Nezhamon, satu Digimon Cyborg berambut api dan bersenjatakan tongkat, menunggang dua roda gergasi.

Dalam permainan mudah alih 2022 *Dislyte*, watak Li Ling diberikan kuasa Nezha.

Dalam permainan video PC dan Xbox *Age of Mythology: Retold* (2024), Nezha muncul sebagai wira dalam kedua-dua bentuk kanak-kanak dan dewasa untuk panteon Cina dalam pengembangan bertajuk *Immortal Pillars* (2025).

Nezha, bersama lembing api tajamnya, ialah watak utama dalam permainan kasino *The Third Prince*. Ciri pertempuran dalam permainan ini diilhamkan daripada unsur cerita Nezha.

## Penceritaan
Menurut *Fengshen Yanyi*, Nezha dilahirkan pada zaman Dinasti Shang di sebuah kubu tentera di Chentang Pass , sebagai penjelmaan Lingzhu Z, yang ditakdirkan untuk membantu Raja Wu dari Zhou  dalam perang yang akan datang menentang Dinasti Shang. Ayahnya ialah seorang panglima tentera, Li Jing , yang kemudiannya menjadi "Raja Syurga Pemegang Pagoda" . Ibunya, Yin Shi  melahirkan sebiji bola daging setelah mengandung selama tiga tahun enam bulan. Li Jing menyangka isterinya telah melahirkan seekor syaitan lalu menikam bola itu dengan pedangnya. Bola itu terbelah, dan Nezha muncul dalam bentuk seorang budak lelaki, bukan bayi. Sejurus selepas dilahirkan, Nezha sudah boleh melompat dan berjalan. Beliau kemudian diterima sebagai murid oleh ahli abadi Taiyi Zhenren ( Beliau mempunyai dua orang abang, Jinzha (金吒), seorang murid kepada Wenshu Guangfa Tianzun ), dan Muzha .

Ketika Nezha berusia tujuh tahun, beliau meminta izin ibunya untuk bermain di luar Chentang Pass . Ibunya bersetuju dengan syarat beliau membawa seorang pelayan keluarga bersamanya. Selepas berjalan kira-kira satu batu, beliau merasa panas lalu memutuskan untuk mandi di Sungai Jiuwan (九湾溪) yang berdekatan. Beliau menggunakan senjatanya, sehelai kain merah bernama Huntian Ling, sebagai tuala. Perbuatannya menyebabkan getaran kuat di dalam air, menggegarkan istana bawah laut Raja Naga Laut Timur , Ao Guang . Seorang Yaksha, Li Gen (李艮), dihantar untuk menyiasat gangguan tersebut. Nezha menghina Li Gen, menyebabkan beliau menyerang Nezha, tetapi akhirnya dibunuh oleh sepasang cincin senjata Nezha yang bernama Qiankun Quan .

Askar-askar naga melaporkan kematian Li Gen kepada Ao Guang. Anaknya yang ketiga, Ao Bing , menawarkan diri untuk menangani Nezha. Dalam pertempuran, Nezha membunuh Ao Bing dan menarik keluar uratnya untuk dijadikan tali pinggang kepada Li Jing. Apabila Ao Guang mengetahui tentang kematian anaknya, beliau berubah menjadi seorang sarjana dan pergi ke kediaman Li Jing untuk membantah. Nezha mengakui perbuatannya dan mengembalikan urat Ao Bing kepada Ao Guang, yang kemudian memberitahu Li Jing bahawa dia akan mengadu kepada Maharaja Jed.

Menghadapi kemarahan ibu bapanya, Nezha meminta bantuan daripada Taiyi Zhenren. Taiyi Zhenren melukis jimat halimunan pada tubuh Nezha dan menyuruhnya menyerang hendap Ao Guang di Pintu Syurga. Nezha menewaskan Raja Naga itu, memaksanya berubah menjadi seekor ular kecil, lalu membawanya pulang ke Chentang Pass . Sebaik tiba, Ao Guang kembali ke bentuk manusianya dan mengancam untuk mengumpulkan Raja Naga dari Empat Lautan bagi mengadu kepada Maharaja Jed sebelum menghilang dalam angin.

Lady Yin kemudian menghantar Nezha ke taman belakang. Nezha memanjat benteng dan menemui senjata Qiankun Bow dan Zhengtian Arrows milik Maharaja Kuning  yang diletakkan di rak senjata. Bersemangat untuk memanah, dia mengambil busur dan melepaskan anak panah ke udara. Anak panah itu terbang jauh hingga ke White Bone Cave (白骨洞) dan membunuh Biyun Tongzi , seorang murid kepada Lady Shiji . Disebabkan nama Li Jing terukir pada anak panah itu, Shiji pergi ke Chentang Pass, menangkapnya, dan membawanya ke tempat tinggalnya.

Li Jing menjelaskan bahawa tiada siapa yang cukup kuat untuk mengangkat busur Maharaja Kuning sejak ia diletakkan di Chentang Pass, lalu Shiji membenarkannya kembali ke kubu untuk mencari pelaku sebenar. Apabila mengetahui Nezha yang bertanggungjawab, Li Jing membawanya ke White Bone Cave untuk bertemu dengan Shiji. Nezha menyerang muridnya yang lain dan cuba melawan Shiji, tetapi kedua-dua senjatanya dirampas, menyebabkan beliau melarikan diri ke tempat tinggal gurunya. Taiyi Zhenren akhirnya membunuh Shiji dengan api Jiulong Shenhuo Zhao , membakar Shiji sehingga kembali ke bentuk asalnya—seketul batu.

Taiyi kemudian memberitahu Nezha bahawa Raja Naga Empat Lautan telah mendapat keizinan Maharaja Jed untuk menangkap ibu bapanya. Bagi menyelamatkan keluarganya, Nezha membunuh dirinya sendiri dengan mengukir dagingnya dan mencabut tulangnya, "memulangkan" semuanya kepada ibu bapanya sebagai bayaran hutang kelahirannya.

Selepas itu, Nezha muncul dalam mimpi ibunya. Dalam mimpi tersebut, beliau meminta ibunya membina Tokong agar rohnya mempunyai tempat berehat. Permintaan ini berkaitan dengan kelahirannya kerana pada malam sebelum beliau dilahirkan, Lady Yin bermimpi seorang Taois memasukkan sesuatu ke dalam pelukannya dan menyuruhnya menjaga anak itu. Dalam kedua-dua kejadian, mesej disampaikan melalui mimpi.

Ibunya secara rahsia membina sebuah Tokong untuk Nezha, yang kemudian berkembang pesat kerana kecekapan Nezha dalam mengabulkan doa. Namun, Li Jing, yang masih marah, membakar Tokong itu kerana percaya Nezha telah membawa terlalu banyak masalah kepada keluarga mereka.

Tindakan Li Jing membakar Tokong itu menyebabkan Nezha ingin membunuh ayahnya, memperbesar permusuhan antara mereka. Kemudian, Taiyi Zhenren menghidupkan kembali Nezha dengan membentuk tubuh baru menggunakan akar teratai dan memberinya dua senjata baru: Fenghuolun  atau Roda Angin Api, dan Huojianqiang atau Lembing Berhujung Api. Setelah Nezha hidup semula, beliau bertarung banyak kali dengan Li Jing. Namun, Li Jing menyedari dirinya bukan tandingan Nezha dan cuba melarikan diri.

Dalam pelariannya, beliau bertemu dengan anak keduanya, Muzha, yang turut dikalahkan oleh Nezha. Li Jing cuba membunuh diri tetapi diselamatkan oleh Wenshu Guangfa Tianzun, yang juga menahan Nezha. Akhirnya, Nezha dipaksa tunduk kepada ayahnya oleh dewa lain, Randeng Daoren .

Dalam budaya popular, pembunuhan Li Gen dan Ao Bing oleh Nezha sering dikaitkan dengan tuntutan Ao Guang untuk mengorbankan kanak-kanak dari Chentang Pass. Apabila Raja Naga mengancam untuk menenggelamkan Chentang Pass sebagai balasan, Nezha membunuh dirinya demi menyelamatkan keluarga dan penduduk.

Plot ini hanya terdapat dalam filem animasi Shanghai 1979, *Nezha Menakluk Raja Naga*, dan tidak terdapat dalam novel *Fengshen Yanyi* atau adaptasi opera Dinasti Qing. Manuskrip *Fengshen Bang* abad ke-19 merupakan sumber terawal yang menyebut tentang banjir Chentang Pass, di mana Raja Naga Laut Utara, Ao Ji , pertama kali mencadangkan idea itu, tetapi Raja Naga Laut Selatan, Ao Shun , meyakinkan saudara-saudaranya untuk mengadu kepada Maharaja Jed.

Menurut *Perjalanan ke Barat*, Nezha lahir dengan perkataan "Ne"  di tapak tangan kirinya dan "Zha"  di tangan kanannya, maka namanya diberikan. Selepas menimbulkan kekacauan di Laut Timur, Raja Syurga cuba membunuhnya. Nezha kemudian mengembalikan dagingnya kepada ibunya dan tulangnya kepada ayahnya. Jiwanya kemudian dihidupkan semula oleh Buddha, yang memberinya kuasa untuk menundukkan 96 gua iblis. Akhirnya, Buddha memberikan pagoda emas kepada Li Jing, menamatkan perseteruan mereka, dan Li Jing dianugerahkan gelaran "Raja Syurga Pemegang Pagoda".

## Rujukan